
MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o sprejemu Strategije razvoja Mestne občine Nova Gorica do leta 2045
GRADIVO PRIPRAVIL:	Mestna občina Nova Gorica, Oddelek za okolje, prostor in javno infrastrukturo
IZDELOVALEC GRADIVA:	RRA SEVERNE PRIMORSKE d.o.o. Nova Gorica, Služba za okolje in prostor 
POROČEVALEC: 	Erik Lasič, vodja Službe za okolje in prostor, Jure Francetič, RRA SEVERNE PRIMORSKE d.o.o. 
PRISTOJNO DELOVNO TELO: 	Odbor za kulturo, šolstvo in šport, Odbor za gospodarstvo, Odbor za prostor, Odbor za krejevne skupnosti in Odbor za socialno varstvo in zdravstvo
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Strategijo razvoja Mestne občine Nova Gorica do leta 2045.

Gradivo:
· Gradivo 1: predlog sklepa z obrazložitvijo

· Gradivo 2: Strategija razvoja Mestne občine Nova Gorica do leta 2045 

Mestni svet

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji ________  sprejel naslednji

SKLEP
o sprejemu Strategije razvoja
Mestne občine Nova Gorica do leta 2045

1.
Sprejme se Strategija razvoja Mestne občine Nova Gorica do leta 2045.

2.
Ta sklep velja takoj. Objavi se na spletni strani Mestne občine Nova Gorica.

Oddelek za okolje, prostor in javno infrastrukturo
Trg Edvarda Kardelja 1, 5000 Nova Gorica
Obrazložitev
1. [bookmark: _Hlk218605783]Razlogi in cilji, ki utemeljujejo potrebo po sprejetju Strategije razvoja Mestne občine Nova Gorica do leta 2045 

Mestna občina Nova Gorica (v nadaljevanju: MONG) v zadnjih dveh desetletjih ni razpolagala s celovitim razvojnim dokumentom, ki bi povezoval različne sektorske politike, razvojne pobude in investicijske odločitve v skupen dolgoročni razvojni okvir. Obstoječi strateški dokumenti praviloma obravnavajo posamezna področja razvoja in so večinoma kratkoročnega značaja, zato ne zagotavljajo celovitega pogleda na razvoj občine. 
Potreba po sprejemu strategije izhaja predvsem iz:
· demografskih sprememb, staranja prebivalstva in potrebe po privabljanju mladih, družin ter visoko usposobljenih kadrov;
· potrebe po ustvarjanju kakovostnih delovnih mest in prehodu v gospodarske dejavnosti z višjo dodano vrednostjo;
· zagotavljanja dostopnih stanovanjskih rešitev;
· krepitve univerzitetne in raziskovalne vloge Nove Gorice;
· razvoja sodobnega, trajnostnega in podnebno odpornega urbanega prostora;
· zagotavljanja vitalnosti podeželja in enakomernejšega razvoja celotnega območja občine;
· krepitve vloge Nove Gorice kot regijskega in čezmejnega središča;
· izkoriščanja razvojnega potenciala čezmejnega prostora, ki ga je dodatno potrdila izkušnja Evropske prestolnice kulture 2025. 
Strategija zato predstavlja skupni razvojni dogovor občine in deležnikov ter določa dolgoročno razvojno smer do leta 2045.
2. Ključni poudarki
Temelj Strategije predstavlja vizija:
"Mestna občina Nova Gorica zagotavlja zdravo in privlačno življenjsko okolje, je brezmejno, evropsko, univerzitetno središče, z ambicioznim gospodarstvom." 
Razvojni model občine se izraža skozi slogan »Živimo brezmejno«, ki nadgrajuje dediščino Evropske prestolnice kulture in poudarja povezovanje preko administrativnih, institucionalnih, sektorskih in državnih meja. 
Strategija temelji na petih razvojnih stebrih: Ambiciozno gospodarstvo, vključujoča družba, mesto priložnosti, vitalno podeželje Goriška evroregija, v katerih je opredeljenih dvanajst strateških ciljih.
V strategiji so določene dve horizontalni razvojni načeli: 
· brezmejnost,
· trajnostni pristop. 
3. Ocena stanja 
Analize kažejo, da ima MONG številne razvojne prednosti, hkrati pa se sooča z več strukturnimi izzivi.
Ključni razvojni izzivi so:
· Staranje prebivalstva in pričakovano zmanjševanje števila delovno aktivnih prebivalcev;
· potreba po zagotovitvi zadostne "kritične mase" prebivalcev, storitev in razvojnih funkcij;
· krepitev konkurenčnosti v razmerju do izrazite gospodarske centralizacije države;
· prestrukturiranje gospodarstva po obdobju prevladujoče storitvene in igralniške ekonomije;
· zagotavljanje novih poslovnih območij ter razvoj dejavnosti z višjo dodano vrednostjo;
· zagotavljanje dostopnih stanovanjskih rešitev;
· povezan razvoj mesta in podeželja;
· krepitev funkcionalne brezmejnosti in čezmejnega upravljanja;
· večja usklajenost razvojnih politik in izvedbena učinkovitost institucij. 
4. Cilji ki jih želimo doseči

· razvoj gospodarstva z višjo dodano vrednostjo, 
· krepitev znanja, raziskav in univerzitetnega okolja, 
· izboljšanje kakovosti bivanja in dostopnosti stanovanj, 
· razvoj zelenega, zdravega in trajnostno mobilnega mesta, 
· krepitev lokalne samooskrbe in vitalnosti podeželja, 
· razvoj funkcionalno povezanega čezmejnega somestja ter večja mednarodna prepoznavnost Goriške.

5. Pravne podlage: 
Strategija temelji na naslednjih aktih:
· Zakon o lokalni samoupravi Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K, 83/25 – ZOUL in 10/26
· Zakon o urejanju prostora Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26
· Strategija razvoja Slovenije 2030,
· Strategija prostorskega razvoja Slovenije 2050,
· Veljavnih sektorskih strategijah in razvojnih programih Mestne občine Nova Gorica in sicer: Trajnostna urbana strategija – TUS 2030; Strategija razvoja kmetijstva na območju Mestne občine Nova Gorica do l. 2034, Občinska celostna prometna strategija Mestne občine Nova Gorica 2025-2032; Strategija razvoja trajnostnega turizma v destinaciji Nova Gorica in Vipavska dolina 2024-2030; Strategija razvoja kulture Mestne občine Nova Gorica 2025-2028; Programski dokument na področju terciarnega izobraževanja na Goriškem; Strategija športa v Mestni občini Nova Gorica 2023 – 2033: GO ŠPORT; Strategija za starejše v Mestni občini Nova Gorica 2022-2026;  

6. Materialne obveznosti, ki bodo nastale s sprejemom predlagane strategije: 
Sprejem strategije ne povzroča neposrednih dodatnih finančnih obveznosti. Finančne posledice bodo nastajale postopoma z izvedbo akcijskih načrtov, pripravo projektne dokumentacije in izvajanjem posameznih razvojnih projektov. Potrebna sredstva bodo zagotavljana iz občinskega proračuna ter državnih, evropskih in drugih razvojnih virov.

Mestnemu svetu Mestne občine Nova Gorica predlagamo, da sprejme Strategijo razvoja Mestne občine Nova Gorica do leta 2045.

Pripravil:
	
	Desnik podpisnik

	
	Erik Lasič

	
	podsekretar – vodja Službe za okolje in prostor






Priloga:
· Strategija razvoja Mestne občine Nova Gorica do leta 2045

